Sergejs Dolgopolovs

Sergejs Dolgopolovs (, dzimis  Rīgā) ir Latvijas krievu izcelsmes politiķis. Bijis vairāku sasaukumu Saeimas un Rīgas domes deputāts, arī Rīgas domes priekšsēdētāja vietnieks. Ilgstoši pārstāvējis partiju "Saskaņa", bet šobrīd Rīgas domē ievēlēts no partijas "Latvija pirmajā vietā" saraksta.

 Dzīvesgājums 
Dzimis 1941. gadā Rīgā. 1958. gadā absolvēja Rīgas 23. vidusskolu. Studēja Rīgas Politehniskajā institūtā, ko absolvēja 1963. gadā, 1968. gadā beidza studijas aspirantūrā.Kurš valdīs Rīgā? Strādāja Rīgas pusvadītāju rūpnīcā "Alfa", pēc tam arodbiedrību jomā un komunistiskās partijas darbā.

 Politiskā darbība 
1967. gadā iestājies Padomju Savienības Komunistiskajā partijā.Saeimā strādā vismaz 19 deputāti, kuri bijuši komunistiskajā partijā Bijis Latvijas Komunistiskās partijas Centrālkomitejas Valsts un nevalstisko organizāciju sektora vadītājs, pēc Latvijas neatkarības atjaunošanas 1990. gadu sākumā strādāja Rīgas izpildkomitejā.

Politikā iesaistījies 1994. gadā, kad nesekmīgi kandidēja Rīgas domes vēlēšanās no Tautas Saskaņas partijas. Tāpat vēlētāju atbalstu neguva 6. Saeimas vēlēšanās, 1997. gada Rīgas domes vēlēšanās un 7. Saeimas vēlēšanās. 1998. gadā ieņēma vietu Rīgas domē, ko bija atbrīvojuši Saeimā ievēlētie deputāti.

2001. gadā ievēlēts Rīgas domē no PCTVL saraksta, ievēlēts par Rīgas domes priekšsēdētāja Gundara Bojāra vietnieku. 2003. gadā izslēgts no Tautas Saskaņas partijas pēc konflikta ar tās līderi Jāni Jurkānu, tāpēc kopā ar domubiedriem izveidoja savu politisko spēku, ko nosauca "Cita Politika". 2004. gadā uz tā bāzes S. Dolgopolovs izveidoja jaunu partiju "Jaunais Centrs" un kā tās līderis 2005. gadā tika ievēlēts Rīgas domē. Tai pašā gadā "Jaunais Centrs" kopā ar Tautas Saskaņas partiju izveidoja apvienību "Saskaņas Centrs", par kuras pirmo priekšsēdētāju kļuva S. Dolgopolovs, taču pēc neilga laika šo amatu ieņēma jaunais apvienības līderis Nils Ušakovs.

No apvienības "Saskaņas Centrs" saraksta S. Dolgopolovu ievēlēja 9. Saeimā un 10. Saeimā, bija arī Rīgas domes vēl viena sasaukuma deputāts (ievēlēts 2009. gadā). Vēlētāju uzticību guva arī ārkārtas Saeimas vēlēšanās 2011. gadā, kad tika ievēlēts 11. Saeimā. Kandidēja 2014. gada Eiropas Parlamenta vēlēšanās no "Saskaņas Centra" saraksta, taču netika ievēlēts. Tā paša gada rudenī ievēlēts 12. Saeimā no partijas "Saskaņa" saraksta.

2015. gada sākumā "Saskaņa" izvirzīja S. Dolgopolovu kā savu kandidātu Valsts prezidenta vēlēšanās, taču viņš netika ievēlēts. 2018. gada rudenī ievēlēts 13. Saeimā. Kandidēja arī 14. Saeimas vēlēšanās, taču "Saskaņas" saraksts nepārvarēja 5% barjeru. Pēc tam pametis partiju "Saskaņa".

2024. gada Eiropas Parlamenta vēlēšanās S. Dolgopolovs kandidēja no partijas "Suverēnā vara" saraksta, bet netika ievēlēts. 2025. gada Rīgas domes vēlēšanās ievēlēts par pašvaldības deputātu no partijas "Latvija pirmajā vietā" saraksta.

 Atsauces 

 Ārējās saites 

 Sergejs Dolgopolovs Biogrāfija "Saskaņas Centra" mājaslapā

Kategorija:1941. gadā dzimušie
Kategorija:Rīgā dzimušie
Kategorija:Latvijas krievi
Kategorija:LKP biedri
Kategorija:Tautas saskaņas partijas politiķi
Kategorija:"Saskaņas" politiķi
Kategorija:9. Saeimas deputāti
Kategorija:10. Saeimas deputāti
Kategorija:11. Saeimas deputāti
Kategorija:12. Saeimas deputāti
Kategorija:13. Saeimas deputāti
Kategorija:Rīgas domes deputāti (1997—2001)
Kategorija:Rīgas domes deputāti (2001—2005)
Kategorija:Rīgas domes deputāti (2005—2009)
Kategorija:Rīgas domes deputāti (2009—2013)
Kategorija:Latvijas inženieri
Kategorija:Rīgas Tehniskās universitātes absolventi